Temeljem članka 67. stavka 1. Zakona o komunalnom gospodarstvu („Narodne novine“, br. 68/18, 110/18 i 32/20), članka 30. Statuta Općine Ernestinovo („Službeni glasnik“ Općine Ernestinovo br. 2/21 i 3/21), te u skladu s Izvješćem o stanju u prostoru („Službeni glasnik“ Općine Ernestinovo, br. 8/20), Općinsko vijeće Općine Ernestinovo na svojoj 18.sjednici održanoj dana 21.prosinca 2022.godine, donijelo je

**PROGRAM**

**građenja komunalne infrastrukture**

**Općine Ernestinovo za 2023. godinu**

**Članak 1.**

Ovim programom utvrđuje se komunalna infrastruktura koja će se graditi u 2023. godini, sukladno odredbama Zakona o komunalnom gospodarstvu („Narodne novine“ broj 68/18, 110/18 i 32/20).

**Članak 2.**

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa.

**Članak 3.**

Financiranje građenja i održavanja komunalne infrastrukture sukladno članku 75. Zakona o komunalnom gospodarstvu financira se sredstvima:

- komunalnog doprinosa;

- komunalne naknade;

- iz cijene komunalne usluge;

- iz naknade za koncesiju;

- iz proračuna jedinice lokalne samouprave;

- fondova Europske unije;

- iz ugovora, naknada i drugih izvora propisanih posebnim zakonom i

- donacija.

**Članak 4.**

Programom iz stavka 1. ovoga članka određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja,

2. građevine komunalne infrastrukture koje će se graditi u uređenim dijelovima građevinskog područja

3. građevine komunalne infrastrukture koje će se graditi izvan građevinskog područja

4. postojeće građevine komunalne infrastrukture koje će se rekonstruirati i način rekonstrukcije

5. građevine komunalne infrastrukture koje će se uklanjati.

**Članak 5.**

Program građenja komunalne infrastrukture za 2023. godinu sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja.

1. **OPIS POSLOVA S PROCJENOM TROŠKOVA PROJEKTIRANJA, REVIZIJE, GRAĐENJA, PROVEDBE STRUČNOG NADZORA GRAĐENJA I PROVEDBE VOĐENJA PROJEKTA GRAĐENJA KOMUNALNE INFRASTRUKTURE U 2023.**

|  |  |  |
| --- | --- | --- |
| **Red. br.** | **Opis programa** | **Iznos** |
| **1.** | **JAVNE POVRŠINE** |  |
| **1.1.** | **Rekonstrukcija pješačkih staza u ul.N.Š.Zrinskog u Ernestinovu** | **100.205,72 €** |
| 1.1.1 | Stručni nadzor radova | 40.000,00€ |
| 1.1.2. | Projektiranje, radovi i provedba rekonstrukcije | 60.205,72 € |
| **1.2.** | **Izgradnja pješačkih staza u središtu naselja Ernestinovo** | **46.452,98€** |
| 1.2.1. | Projektiranje, radovia i provedba rekonstrukcije | 36.452,98 € |
| 1.2.2. | Stručni nadzor radova | 10.000,00€ |
| **1.3.** | **Izgradnja biciklističke infrastrukture u Laslovu** | **398.168,42€** |
| 1.3.1. | Projektiranje, radovi i provedba rekonstrukcije | 348.168,42€ |
| 1.3.2. | Stručni nadzor radova | 50.000,00€ |
| 1.4. | **Rekonstrukcija pješačkih centar Ernestinova** | **72.997,54€** |
| 1.4.1. | Projektiranje, radovi i provedba rekonstrukcije | 39.816,84€ |
| 1.4.2. | Stručni nadzor radova | 33.180,70€ |
| **1.5.** | **Rekonstrukcija pješačkih staza Frankopanska ulica** | **71.670,31€** |
| 1.5.1. | Projektiranje, radovi i provedba rekonstrukcije | 51.670,31€ |
| 1.5.2. | Stručni nadzor radova | 20.000,00€ |
| **1.6.** | **Uređenje prometne površine-zona škole** | **274.570,31€** |
| 1.6.1 | Projektiranje, radovi i provedba uređenja | 205.720,35€ |
| 1.6.2. | Stručni nadzor radova | 68.849,96€ |
| **1.7.** | **Izgradnja mosta na rijeci Vuki** | **491.074,39€** |
| 1.7.1. | Projektiranje, radovi i provedba uređenja | 410.000,00€ |
| 1.7.2 | Stručni nadzor radova | 81.074,39€ |
| **UKUPNO** |  | **1.455.139,67€** |

**II. IZVORI FINANCIRANJA**

|  |  |  |
| --- | --- | --- |
| Red.br. | Izvor financiranja | Iznos |
| **1**. | **Pomoći iz državnog proračuna** | **66.361,40** |
| 1.1. | Sredstva fiskalnog izravnanja | 66.361,40 |
| **2.** | **Prihodi za posebne namjene** | **180.768,46** |
| 2.1. | Komunalni naknada | 60.388,88 |
| 2.2. | Komunalni doprinos | 6.636,14 |
| 2.3. | Prihod od zakupa poljoprivrednog zemljišta | 113.743,44 |
| **4.** | **Kapitalne pomoći** | **1.208.009,81** |
| 4.1. | Kapitalna pomoć iz državnog proračuna | 521.428,09 |
| 4.2. | Kapitalna pomoć iz županijskog proračuna | 378.260,00 |
| 4.3. | Kapitalne pomoći iz eu sredstava | 308.321,72 |
| **UKUPNO** |  | **1.455.139,67€** |

**Članak 6.**

Zadužuje se i ovlašćuje Općinska načelnica Općine Ernestinovo u potpunosti za provedbu Programa sukladno planu i financijskim sredstvima – provođenje nabave, odabir ponuda i na ugovaranje radova s najpovoljnijim ponuditeljima.

Općinska načelnica i Jedinstveni upravni odjel Općine Ernestinovo pratit će tijekom godine realizaciju ovog Programa.

**Članak 7.**

Ovaj Program stupa na snagu osmog dana od dana objave u „Službenom glasniku“ Općine Ernestinovo, a primjenjuje se od 1.siječnja 2023.godine.

KLASA: 363-02/22-03/3

URBROJ: 2158-19-01-22-1

Ernestinovo, 21.prosinca 2022.

Predsjednik Općinskog vijeća

Krunoslav Dragičević, v.r.